KF3

OK-Junior (OKJ, hvor OK står for Original Kart), trolig bedre kjent under det tidligere navnet KF3 (Kart Formula 3), er en klasse innen gokart for toppførere i alderen 11 til 15 år (føreren må fylle 12 år innen første semester i kalenderåret).

Historie 
Tidligere het klassen Junior Intercontinental A (forkortet JICA eller ICA-J), og man kjørte med vannkjølte totaktsmotorer med 100 cm3 slagvolum.

I januar 2007 byttet klassen navn til KF3 og gikk over til å bruke sterkere 125 cm3 vannkjølte totaktsmotorer av typen Touch-and-Go (TaG), såkalte KF-motorer. KF3-klassen har kjørt i Junior Monaco Kart Cup på de samme løpshelgene som KZ2.

I 2013 ble klassen omdøpt til KF-Junior.

Klassen har vært en av de høyest rangerte klassene i flere nasjonale mesterskap, med små forskjeller i nasjonale regelverk. Det har også vært arrangert europeiske mesterskap, osceaniske mesterskap og Asia/Stillehavs-mesterskap.

I 2016 ble kartene fullstendig redesignet ved å fjerne mye av elektronikken. Man har blant annet tatt bort de elektriske startmotorene slik at kartene nå må skyves i gang.

Klassen ble senere omdøpt til OK-Junior som står for Original Kart Junior.

Teknisk 
Motorene i OK-Junior har en effekt på 19–20 kilowatt. Motorens omdreiningstall er begrenset til 14 000 r/min. Understell og motorer må være typegodkjent av CIK-FIA. Samlet masse for sjåfør, utstyr og gokart må være minst 145 kg. Gokartene er uten startmotor (men hadde dette tidligere) og må nå trillestartes. De er også uten kløtsj.

Verdensmestere

Verdencup

Verdensmesterskap

Europeiske mestere

Se også 
 KZ1, den raskeste KZ-klassen
 KZ2, den nest raskeste KZ-klassen
 KF1, den raskeste KF-klassen
 KF2, en rekrutteringsklasse for KF1
 Superkart, racing med høyhastighets gokarter på større racerbaner
 Elektrisk gokart

Referanser

Eksterne lenker 
 CIK-FIA sin hjemmeside

Motorsport